Харолд 220530

**Мәңгілік өмір сүруден әлдеқайда артық**

***"Мәңгілік өмір — Сені, жалғыз шынайы Құдайды, әрі Өзің жерге жіберген Мені, Иса Мәсіхті, жақыннан тану."***

***(Жохан 17:3)***

Иса Мәсіх сіздер мәңгі өмір сүрулеріңіз үшін өлген жоқ.

Иә, сіз дұрыс естідіңіз. Иә, Киелі кітаптың ең әйгілі аятында: «Өйткені Құдай адамзатты сондай қатты сүйгендіктен, Өзінің жалғыз рухани Ұлын құрбандыққа берді. Енді Оған сенуші әркім жаны тозаққа түспей, мәңгілік өмірге ие болады" делінген. Бірақ Құдайды жақыннан тану - нағыз мәңгілік өмір деп Киелі кітап мәңгілік өмірді осылай анықтайды. Міне, Исаның Өз анықтамасы: «Мәңгілік өмір — Сені, жалғыз шынайы Құдайды, әрі Өзің жерге жіберген Мені, Иса Мәсіхті, жақыннан тану." (Жохан 17:3). Бағушы Скотти Смит: «Иә, біздің мәңгі өмір сүретініміз керемет», - деп жазады. «Бірақ біз бір күні көріп, қолмен ұстай алатын Исамен қарым-қатынасымызды арттыру – теңдесі жоқ керемет нәрсе».

Құдай бізді жаратты, Иса осы дүниеге келді, өлді және өлімнен қайта тірілді, осылайша бізде «өзімен берік, терең қанағаттанарлық жақындық — өміріміздің барлық аспектілеріне әсер ететін қарым-қатынас байлығы» бар. Мәңгілік өмір - мәңгі өмір сүруден әлдеқайда артық, керемет нәрсе.

Бірақ тағы бір жақсы жаңалық бар: біз мәңгілік өмірге өз игі істеріміз арқылы ие болмаймыз. Киелі кітапта: «Жаратқан Ие мынаны да айтады: Дана даналығымен, мықты мықтылығымен, бай байлығымен мақтанбасын! 24Ал кім мақтанғысы келсе, тек Менің Жаратқан Ие екенімді және жер бетінде рақым, әділет пен әділдікті жүзеге асыратынымды біліп-түсінетінімен мақтансын! Себебі Мен осылардан рақат табамын. Мен, Жаратқан Ие, осылай деймін.» делінген. (Еремия 9:23—24). Егер сіз Исаның шәкірті болсаңыз, сіз мәнгіге Оның сізге деген шексіз сүйіспеншілігін танып, одан ләззат ала аласыз.